Pielikums Nr.6
Konkursa, identifikācijas
Nr. VAMOIC 2024/67,
nolikumam
IZRAKSTS
[..]

TEHNISKĀ SPECIFIKĀCIJA
Telpu ikdienas uzkopšanas pakalpojumi

	Mērķis

	Nodrošināt Valsts aizsardzības militāro objektu un iepirkumu centra (turpmāk – Pasūtītājs) apsaimniekošanā esošo objektu telpu ikdienas uzkopšanas pakalpojumus atbilstoši Latvijas Republikas spēkā esošajiem tiesību aktiem un šīs tehniskās specifikācijas prasībām atbilstošu pakalpojumu norādītajā kvalitātes līmenī.

	1. Vispārējās prasības

	1.1. Izpildītājam Pasūtītāja izstrādātā dokumentācija, tajā minētie apjomi un nosacījumi jāizvērtē ar pietiekamu rūpību, lai varētu apliecināt, ka piedāvājumā ir iekļauti visi darbi, materiāli un izmaksas (t.sk. tehniskajā specifikācijā un darbu apjomos neiekļautie, peļņa, u.c. sadārdzinājumi), kuri nepieciešami pilnīgai tehniskajā specifikācijā paredzēto pakalpojumu nodrošināšanai labā kvalitātē.

	2. Pakalpojuma izpildes prasības

	1.2. Izpildot pakalpojumu, izpildītājs ievēro Pasūtītāja norādījumus un Latvijas Republikā spēkā esošos likumus un citus normatīvos aktus, kas attiecas uz pakalpojuma izpildes kārtību, kvalitāti un drošību, tai skaitā izpilda normatīvu prasības attiecībā uz darbiem, kas saistīti ar iespējamu risku cilvēku veselībai.

	1.3. Izpildītājs pirms pakalpojuma sniegšanas veic savu darbinieku instruēšanu par darba drošību, elektrodrošību un uguns drošību, izvērtējot spēkā esošo normatīvo aktu prasības, tai skaitā nodrošina Ministru kabineta 09.12.2002. noteikumu Nr. 526 “Darba aizsardzības prasības, lietojot darba aprīkojumu” un Ministru kabineta 18.03.2014. noteikumu Nr. 143 “Darba aizsardzības prasības, strādājot augstumā” prasību izpildi, pakalpojumu izpildei piesaistot personas, kuras ir apmācītas atbilstošo darbu veikšanai ar nepieciešamo aprīkojumu.

	1.4. Pakalpojums tiek veikts, atbildīgi izturoties pret Pasūtītāja un trešo personu īpašumu. Ja pakalpojuma izpildes laikā tiek nodarīts bojājums Pasūtītāja vai trešās personas mantai, izpildītājs uzņemas pilnu materiālo atbildību par nodarītajiem zaudējumiem.

	1.5. Telpu uzkopšanu izpildītājs nodrošina ar savu kvalificētu (apmācītu) darbaspēku, kam ir atbilstoša pieredze un nepieciešamās zināšanas, profesionālu un atbilstošu tehniku, saviem materiāliem (tai skaitā mazgāšanas un higiēnas materiāli), līdzekļiem un inventāru. 

	1.6. Izpildītājam jānodrošina darbinieku atpazīstamība (atbilstošs apģērbs/formas tērps un piespraužamas personu identifikācijas kartes), higiēnas prasību ievērošana, apģērbam jābūt tīram un kārtīgam.

	1.7. Visiem izpildītāja ikdienas telpu uzkopšanā izmantotajiem uzkopšanas līdzekļiem jāatbilst Ministra kabineta 20.06.2017. noteikumu Nr. 353 “Prasības zaļajam publiskajam iepirkumam un to piemērošanas kārtība” 1. pielikuma “Preču un pakalpojumu grupas, kurām obligāti piemērojams zaļais publiskais iepirkums. (ZPI)” 5.grupas “Tīrīšanas līdzekļi un pakalpojumi” 5.1. – 5.6. grupā norādītajām prasībām un kritērijiem.

	1.8. Veicot pakalpojuma izpildi, jāizmanto tehniskās specifikācijas norādītie higiēnas materiāli vai to ekvivalenti.

	1.9. Ja objektos tiek šķiroti atkritumi (papīrs, plastmasa, stikls, metāls, u.c.), tad izpildītājs pēc atkritumu grozu iztukšošanas/iztīrīšanas ievieto šķirotos atkritumus pa atsevišķiem konteineriem (paredzētiem šķirotiem atkritumiem) objektu teritorijās.

	1.10. Avārijas gadījumā avārijas seku novēršanas darbus uzsāk ne vēlāk kā 2 (divas) stundas pēc informācijas saņemšanas no Pasūtītāja atbildīgās amatpersonas. 

	1.11. Pēc Pasūtītāja atbildīgās personas norādījumiem atsevišķu darba telpu uzkopšanu veic tikai Pasūtītāja atbildīgo personu klātbūtnē.

	1.12. Izpildītājs sniedz pakalpojumu atbilstoši tehniskās specifikācijas un līguma prasībām.

	




[..]

IZRAKSTS PAREIZS
Centra Juridiskā un iepirkumu nodrošinājuma departamenta
Infrastruktūras un apsaimniekošanas līgumu un iepirkumu nodaļas
vecākā referente
[bookmark: _GoBack]I.Jakovļeva (personīgais paraksts)
Rīgā, 02.07.2024.

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



2

